**รายงานการประชุมสภาเทศบาลตำบลถ้ำใหญ่**

**สมัยสามัญ สมัยที่ 2/2560**

**วันจันทร์ที่ 26 เดือน มิถุนายน พ.ศ. ๒๕60**

**เวลา 10.00 น.**

**ณ ห้องประชุมโรงพยาบาลส่งเสริมสุขภาพตำบลบ้านไสใหญ่**

**ผู้มาประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ - สกุล** | | **ตำแหน่ง** | **ลายมือชื่อ** | |
| 1. | นายปรีชา | ศรีรินทร์ | ประธานสภาเทศบาล | - |  |
| ๒. | นายนิยม | สายน้ำ | รองประธานสภาเทศบาล | นิยม | สายน้ำ |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายอนันต์ | พรหมปาน | สมาชิกสภาเทศบาล เขต 1 | อนันต์ | พรหมปาน |
| 5. | นายสนั่น | คชนูด | สมาชิกสภาเทศบาล เขต ๑ | - |  |
| 6. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| 7. | นางสมศรี | แก้วไกรษร | สมาชิกสภาเทศบาล เขต ๑ | สมศรี | แก้วไกรษร |
| 8. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 9. | นายเกียรติศักดิ์ | ศรีสุวรรณ | สมาชิกสภาเทศบาล เขต ๒ | เกียรติศักดิ์ | ศรีสุวรรณ |
| 10. | นายอนุรักษ์ | ทองเกิด | สมาชิกสภาเทศบาล เขต ๒ | - |  |
| ๑1. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |
| 12. | นางโชคดี | หนูมี | สมาชิกสภาเทศบาล เขต 2 | โชคดี | หนูมี |

**ผู้เข้าร่วมประชุม**

๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

2. นายสวงค์ เกิดบัวทอง รองนายกเทศมนตรี สวงค์ เกิดบัวทอง

3. นายเมธา รอดจันทร์ รองนายกเทศมนตรี เมธา รอดจันทร์

4. นายกิตติ กลิ่นพงศ์ ที่ปรึกษานายกเทศมนตรี -

5. นายศราวุธ หมื่นพัน เลขานุการนายกเทศมนตรี -

6. นายกัญจน์พงศ์ ศรีปรางค์ ปลัดเทศบาล -

7. นายวัชรินทร์ จงจิตร รองปลัดเทศบาล วัชรินทร์ จงจิตร

8. นางขนิษฐา รังสิมันตุชาติ หัวหน้าสำนักปลัด ขนิษฐา รังสิมันตุชาติ

9. นางนัยน์ปพร สิริชยานนท์ ผอ.กองคลัง นัยน์ปพร สิริชยานนท์

10. ว่าที่ ร.ต.จรวย โมสิโก ผอ.กองช่าง จรวย โมสิโก

11. นายศราวุธ สายสิงห์ ผอ.กองสาธารณสุข ศราวุธ สายสิงห์

12. นางกรรณิกา พินสุวรรณ นักวิเคราะห์นโยบายฯ กรรณิกา พินสุวรรณ

13. นางกฤษดาภรณ์ วิบูลย์กาญจน์ หัวหน้าฝ่ายธุรการ กฤษดาภรณ์ วิบูลย์กาญจน์

14. นางสาวจินตนา กุศลสุข นักจัดการงานทั่วไป จินตนา กุศลสุข

**เริ่มประชุมเวลา 10.00 น.**

เมื่อที่ประชุมพร้อม ประธานสภาฯ ได้จุดธูปเทียนบูชาพระรัตนตรัย และได้กล่าวเปิดประชุม แล้วดำเนินการตามระเบียบวาระดังต่อไปนี้

**นายนิยม สายน้ำ** สวัสดีท่านสมาชิกสภาเทศบาลตำบลถ้ำใหญ่ คณะผู้บริหาร และเจ้าหน้าที่

**ประธานสภา** เทศบาลทุกท่าน วันนี้เป็นการประชุมสภาเทศบาลตำบลถ้ำใหญ่ สมัยสามัญ สมัยที่ 2 ประจำปี 2560

**ระเบียบวาระที่ 1** **เรื่องประธานแจ้งให้ที่ประชุมทราบ**

**นายนิยม สายน้ำ** สำหรับระเบียบวาระที่ 1 เรื่องประธานแจ้งให้ที่ประชุมทราบก็มีเพียง

**ประธานสภาเทศบาล** เรื่องเดียว คือ ขอเชิญสมาชิกสภาเทศบาล และคณะผู้บริหารเข้าร่วมการ ส่งมอบอาคารเอนกประสงค์ของศูนย์พัฒนาเด็กเล็กบ้านน้ำพุ จากบริษัท ปูนซิเมนต์ไทย จำกัด (มหาชน) ในวันอังคารที่ 27 มิถุนายน 2560

**ระเบียบวาระที่ ๒ เรื่องรับรองรายงานการประชุมสภาเทศบาลตำบลถ้ำใหญ่ สมัยวิสามัญ สมัยที่ 3/2560 เมื่อวันจันทร์ที่ 15 เดือน พฤษภาคม พ.ศ. 2560**

**นายนิยม สายน้ำ** ทุกท่านคงได้อ่านรายละเอียดรายงานการประชุมสภาเทศบาลตำบลถ้ำใหญ่

**ประธานสภาเทศบาล** สมัยวิสามัญ สมัยที่ 3/1560 ซึ่งได้ส่งไปพร้อมกับหนังสือเชิญประชุมแล้วนะครับ ไม่ทราบว่ามีสมาชิกท่านใดเห็นว่าจะแก้ไขบันทึกรายงานการประชุมบ้างเชิญครับ ถ้าไม่มีถือว่าสมาชิกทุกท่านให้การรับรองรายงานการประชุมนะครับ

**ระเบียบวาระที่ 3 เรื่องกระทู้ถาม**

**นายนิยม สายน้ำ** ระเบียบวาระที่ 3 เรื่องกระทู้ถาม ซึ่งปรากฏว่าไม่มีสมาชิกท่านใดยื่น

**ประธานสภา**เทศบาล กระทู้ถามในการประชุมครั้งนี้

**ระเบียบวาระที่ 4 เรื่องแจ้งเพื่อทราบ**

**4.1 รายงานการติดตามและประเมินผลแผนพัฒนา ประจำปีงบประมาณ พ.ศ. 2560 ครั้งที่ 1 รอบเดือนเมษายน พ.ศ. 2560**

**นายนิยม สายน้ำ** เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 4 เรื่องแจ้งเพื่อทราบ 4.1 รายงานการติดตามและประเมินผลแผนพัฒนา ประจำปีงบประมาณ พ.ศ. 2560 ครั้งที่ 1 รอบเดือนเมษายน พ.ศ. 2560

**หลักการ**

ตามที่เทศบาลตำบลชถ้ำใหญ่ได้ประกาศใช้แผนพัฒนาสามปี (พ.ศ. 2560 – 2562) และแผนการดำเนินงาน ประจำปีงบประมาณ พ.ศ. 2560 ไปแล้วนั้น

เพื่อให้การดำเนินการเป็นไปด้วยความถูกต้องตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 (3) และข้อ 14 (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี” จึงขอรายงานการติดตามและประเมินผลแผนพัฒนา ประจำปีงบประมาณ พ.ศ. 2560 ครั้งที่ 1 รอบเดือนเมษายน พ.ศ. 2560 ซึ่งได้เสนอแบบรายงานดังกล่าว มาด้วยแล้ว

**เหตุผล**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 (3) ข้อ 14 (5)

จึงเห็นควร นำเสนอรายงานการติดตามและประเมินผลแผนพัฒนา ประจำปีงบประมาณ พ.ศ. 2560 ครั้งที่ 1 รอบเดือนเมษายน พ.ศ. 2560 ต่อที่ประชุมสภาเทศบาลตำบลถ้ำใหญ่ เพื่อทราบต่อไป

ผมขออนุญาตให้เจ้าหน้าที่ผู้รับผิดชอบอธิบายรายละเอียดเนื้อหา ในเล่มให้ท่านได้ทราบว่ามีอะไรบ้าง ขออนุญาตครับ

**นายนิยม สายน้ำ** อนุญาตครับ

**ประธานสภา**

**นางกรรริกา พินสุวรรณ** กราบเรียนท่านประธานสภา ท่านสมาชิกสภาผู้ทรงเกียรติ คณะผู้บริหาร และ

**นักวิเคราะห์นโยบายและแผน** เจ้าหน้าที่ทุกท่าน ดิฉัน นางกรรณิกา พินสุวรรณ ตำแหน่ง นักวิเคราะห์นโยบายและแผน ในเรื่องรายงานการติดตามและประเมินผลแผนพัฒนา ประจำปีงบประมาณ พ.ศ. 2560 ครั้งที่ 1 รอบเดือนเมษายน พ.ศ. 2560จะแตกต่างไปจากปีที่ผ่านมา เนื่องจากมีหนังสือสั่งการตัวใหม่ออกมา สั่งการให้มีการรายงานการติดตามผลแผนพัฒนาปีละ 2 ครั้ง คือ ครั้งที่ 1 เดือนเมษายน และครั้งที่ 2 เดือนตุลาคมของทุกปี ซึ่งการรายงานครั้งที่ 1 นี้จะเป็นโครงการที่อยู่ในช่วงไตรมาสที่ 1 และไตรมาสที่ 2 เริ่มตั้งแต่เดือนตุลาคม 2559 – มีนาคม 2560 ว่าทางเทศบาลตำบลถ้ำใหญ่ได้ดำเนินการโครงการอะไรไปบ้าง ในรายงานจะสรุปจากแผนพัฒนาสามปี (พ.ศ. 2560 – 2562) ว่ามีโครงการอะไรบ้าง และดึงโครงการมาจัดทำเทศบัญญัติ และโครงการที่มีการจัดทำจากงบประมาณอื่นๆ เช่น การจ่ายขาดเงินสะสม หรือเงินอุดหนุนเฉพาะกิจ ในรายงานฉบับนี้จะประกอบไปด้วยโครงการที่ได้ดำเนินการแล้วเสร็จ โครงการที่ได้ทำการลงนามสัญญา โครงการที่อยู่ระหว่างดำเนินการ และโครงการที่มีการเบิกจ่ายไปแล้ว คะ

**นายนิยม สายน้ำ** ตามที่ท่านผู้บริหารได้รายงานการติดตามและประเมินผลแผนพัฒนา

**ประธานสภา** ประจำปีงบประมาณ พ.ศ. 2560 ครั้งที่ 1 ไตรมาสที่ 1 และไตรมาสที่ 2 รอบเดือนเมษายน พ.ศ. 2560 ต่อสภาเทศบาลตำบลถ้ำใหญ่ ซึ่งในรายงานนั้นประกอบไปด้วยโครงการที่ได้ดำเนินการแล้วเสร็จ โครงการที่กำลังดำเนินการ มีสมาชิกท่านใดจะสอบถามเพิ่มเติมบ้างไม่ครับ เชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร และ

**สมาชิกสภาเทศบาล เขต 1** เจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาลเขต 1 ในระเบียบวาระที่ 4 เรื่องแจ้งเพื่อทราบ 4.1 รายงานการติดตามและประเมินผลแผนพัฒนา ประจำปีงบประมาณ พ.ศ. 2560 ครั้งที่ 1 รอบเดือนเมษายน พ.ศ. 2560 ผมอยากจะถามว่าในกรณีการติดตามประเมินผลเรามีตัวชี้วัดหรือเปล่าครับ เช่น แบบสอบถาม หรือแบบประเมินเพื่อนำมาวิเคราะห์ เป็นตัวชี้วัดว่าโครงสร้างพื้นฐานในพื้นที่แต่ละพื้นที่อยู่ในเกณฑ์ใด

**นายนิยม สายน้ำ** ต้องขอบคุณท่านธนกฤษ ส้มเขียวหวาน ที่ได้ชี้แนะให้มีตัวชี้วัดเพื่อนำมา

**ประธานสภา** ประกอบการวิเคราะห์เกี่ยวกับโครงสร้างพื้นฐานที่ได้ดำเนินการไปแล้ว มีสมาชิกท่านใดจะสอบถามเพิ่มเติมบ้างไม่ครับ ไม่มีนะครับ

**ระเบียบวาระที่ 5 เรื่องเพื่อพิจารณา**

**5.1 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 (กองสาธารณสุขฯ)**

**นายนิยม สายน้ำ** ระเบียบวาระที่ 5 เรื่องเพื่อพิจารณา 5.1 เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรี ผมขออนุญาตประธานสภาให้ นายสวงค์ เกิดบัวทอง รองนายกเทศมนตรี เป็นผู้เสนอญัตติ 5.1 ญัตติขอความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 (กองสาธารณสุขฯ) ครับ

**นายนิยม สายน้ำ** อนุญาตครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรีตำบลถ้ำใหญ่ ในระเบียบวาระที่ 5 เรื่องเพื่อพิจารณา ผมขอเสนอญัตติ 5.1 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 รายการ ขออนุมัติโอนเพิ่ม (ตั้งจ่ายรายการใหม่)

**หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปี พ.ศ. 2560 ไปแล้วนั้น เทศบาลตำบลถ้ำใหญ่ โดยกองสาธารณสุขและสิ่งแวดล้อม ขอโอนเงินงบประมาณรายจ่ายประจำปีงบประมาณ พ.ศ. 2560 เพื่อตั้งจ่ายรายการใหม่ ในหมวดค่าครุภัณฑ์ ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนเงินงบประมาณรายจ่ายประจำปี พ.ศ. 2560 เพื่อโอนไปปตั้งจ่ายเป็นรายการใหม่ จำนวน 1 โครงการ ดังนี้

**โอนเพิ่ม (ตั้งจ่ายรายการใหม่)**

กองสาธารณสุขและสิ่งแวดล้อม แผนงานสาธารณสุข งานบริการสาธารณสุขและงานสาธารณสุขอื่น งบลงทุน หมวดค่าครุภัณฑ์ ประเภทครุภัณฑ์งานบ้านงานครัว

- ตู้เย็น จำนวน 1 เครื่อง จำนวน 6,500.-บาท

ตั้งไว้เพื่อจ่ายเป็นค่าจัดซื้อตู้เย็น จำนวน 1 เครื่อง

คุณสมบัติพื้นฐาน ดังนี้

- ขนาดความจุไม่น้อยกว่า 5 คิวบิกฟุต เป็นรุ่นที่ได้รับฉลาก เบอร์ 5 ของการไฟฟ้าฝ่ายผลิตแห่งประเทศไทย

**โอนลด**

กองสาธารณสุขและสิ่งแวดล้อม แผนงานสาธารณสุข งานบริหารทั่วไปเกี่ยวกับสาธารณสุข งบดำเนินงาน หมวดค่าใช้สอย ประเภทรายจ่ายให้ได้มาซึ่งบริการ หน้า 28/43 งบประมาณตั้งไว้ 40,000.-บาท งบประมาณคงเหลือก่อนโอน 40,000.-บาท โอนลดครั้งนี้ จำนวนเงิน 6,500.-บาท คงเหลืองบประมาณหลังโอน 33,500.-บาท

**เหตุผล**

1. ตามระเบียบกระทรวงมหาดไทย ว่าด้วยระเบียบการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ทีดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

2. เนื่องจากการจัดซื้อตู้เย็นครั้งนี้ ใช้สำหรับเก็บเวชภัณฑ์ น้ำยาวัคซีน ที่เป็นภารกิจงานบริการสาธารณะของกองสาธารณสุขและสิ่งแวดล้อม

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายนิยม สายน้ำ** ตามที่ท่านผู้บริหารได้นำเสนอหลักการและเหตุผลในการขอความเห็นชอบ

**ประธานสภา** ขออนุมัติโอนงบประมาณรายจ่ายประจำปี พ.ศ. 2560 รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์งานบ้านงานครัว (เพื่อจัดซื้อตู้เย็น จำนวน 1 เครื่อง) จำนวน 6,500.-บาท ซึ่งโอนลดมาจากงานบริหารทั่วไปเกี่ยวกับสาธารณสุข หมวดค่าใช้สอย ประเภทรายจ่ายให้ได้มาซึ่งบริการ งบประมาณตั้งไว้ 40,000.-บาท งบประมาณคงเหลือก่อนโอน **40,000.- บาท** โอนลดครั้งนี้ 6,500.-บาท งบประมาณคงเหลือหลังโอน **33,500.- บาท** นั้น มีสมาชิกสภาเทศบาลท่านใดมีข้อสงสัยต้องการคำชี้แจงหรือจะอภิปรายเพิ่มเติมบ้างเชิญครับ ถ้าไม่มีผมขอมติที่ประชุมนะครับ สมาชิกท่านใดมีมติเห็นชอบให้โอนงบประมาณรายจ่ายประจำปีงบประมาณ พ.ศ. 2560 โอนเพิ่ม (ตั้งจ่ายรายการใหม่) เพื่อจัดซื้อตู้เย็น จำนวน 1 เครื่อง กรุณายกมือครับ

**มติที่ประชุม มีมติเห็นชอบจำนวน 9 เสียง งดออกเสียง 1 คน**

**5.2 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 (สำนักปลัด)**

**นายนิยม สายน้ำ** ระเบียบวาระที่ 5 เรื่องเพื่อพิจารณา 5.2 เชิญนายกเสนอญัตติครับ

**ประธานสภาเทศบาล**

**นายอนุวัตร นาคฤทธิ์** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรี ผมขออนุญาตประธานสภาให้ นายสวงค์ เกิดบัวทอง รองนายกเทศมนตรี เป็นผู้เสนอญัตติ 5.2 ญัตติขอความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. 2560 (สำนักปลัด) ครับ

**นายนิยม สายน้ำ** อนุญาตครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรีตำบลถ้ำใหญ่ ในระเบียบวาระที่ 5 เรื่องเพื่อพิจารณา ผมขอเสนอญัตติ 5.2 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 รายการ ขออนุมัติโอนเพิ่ม (ตั้งจ่ายรายการใหม่) จำนวน 3 รายการ ดังนี้

**1) โอนเพิ่ม (ตั้งจ่ายรายการใหม่) เพื่อจัดซื้อเครื่องสแกนลายนิ้วมือ**

**หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปี พ.ศ. 2560 ไปแล้วนั้น เทศบาลตำบลถ้ำใหญ่ โดยสำนักปลัดเทศบาล ขอโอนเงินงบประมาณรายจ่าย เพื่อตั้งจ่ายเป็นรายการใหม่ ในหมวดค่าครุภัณฑ์ ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนเงินงบประมาณรายจ่ายประจำปี พ.ศ. 2560 เพื่อโอนไปปตั้งจ่ายเป็นรายการใหม่ เพื่อจัดซื้อเครื่องสแกนลายนิ้วมือ

**โอนเพิ่ม (ตั้งจ่ายรายการใหม่)**

สำนักปลัดเทศบาล แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน

- เครื่องสแกนลายนิ้วมือ จำนวน 12,900.-บาท

ตั้งไว้เพื่อจ่ายเป็นค่าจัดซื้อเครื่องสแกนลายนิ้วมือ จำนวน 1 เครื่องคุณสมบัติพื้นฐาน ดังนี้

- ขนาดหน้าจอกว้างไม่น้อยกว่า 2.4 นิ้ว สามารถจัดเก็บข้อมูลได้มากถึง 100,000 รายการ รองรับลายนิ้วมือได้ถึง 3,000 ลายนิ้วมือ รองรับการเชื่อมต่อระบบ network อย่างสมบูรณ์แบบ จำนวน 1 เครื่อง

**โอนลด**

สำนักปลัดเทศบาล แผนงานบริหารงานทั่วไป งานบริหารทั่วไป งบบุคลากร หมวดเงินเดือน (ฝ่ายประจำ) ประเภทค่าตอบแทนพนักงานจ้าง ตั้งไว้เพื่อจ่ายเป็นค่าตอบแทน ค่าตอบแทนพิเศษและเงินปรับปรุงค่าตอบแทนพนักงานจ้าง จำนวน 12 อัตรา หน้า 2/43 งบประมาณตั้งไว้ 1,890,000.-บาท งบประมาณคงเหลือก่อนโอน 529,932.07 บาท โอนลดครั้งนี้ จำนวนเงิน 12,900.-บาท คงเหลืองบประมาณหลังโอน 527,032.07 บาท

**เหตุผล**

ตามระเบียบกระทรวงมหาดไทย ว่าด้วยระเบียบการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ทีดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายนิยม สายน้ำ** ตามที่ท่านผู้บริหารได้นำเสนอหลักการและเหตุผลในการขอความเห็นชอบ

**ประธานสภา** ขออนุมัติโอนงบประมาณรายจ่ายประจำปี พ.ศ. 2560 (สำนักปลัด) รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์สำนักงาน เพื่อจัดซื้อเครื่องสแกนลายนิ้วมือ จำนวน 1 เครื่อง จำนวน 12,900.-บาท มีสมาชิกท่านใดมีข้อสงสัยจะสอบถามเพิ่มเติมบ้าง เชิญครับ

**นางบุญศรี อารีย์** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร และ

**สมาชิกสภาเทศบาล เขต 1** เจ้าหน้าที่ทุกท่าน ดิฉันนางบุญศรี อารีย์ สมาชิกสภาเทศบาลเขต 1 ในระเบียบวาระที่ 5 เรื่องแจ้งเพื่อทราบ 5.2 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 รายการขออนุมัติโอนเพิ่ม ตั้งจ่ายรายการใหม่ เพื่อจัดซื้อเครื่องสแกนลายนิ้วมือ ขอสอบถามถึงความจำเป็นในการจัดซื้อเครื่องสแกนลายนิ้วมือ ถ้าเป็นโรงงานนั่นใช่เข้าทางเดียวออกทางเดียวมียามด้วย แต่ถ้าสแกนลายนิ้วมือของเทศบาลตำบลถ้ำใหญ่ ช่วงเช้ามาสแกน ช่วงเย็นสแกน มันไม่ได้วัดถึงการทำงานแต่อย่างใด แต่ถ้ามามองที่ผลงานและนำมาบันทึกในสมุดการปฏิบัติงานแต่ละสัปดาห์นั่นน่าจะเป็นตัวชี้วัดที่ดีกว่า เครื่องสแกนลายนิ้วมือไม่ได้บ่งบอกถึงการปฏิบัติงานแต่อย่างใด ขอบคุณคะ

**นายนิยม สายน้ำ** สมาชิกท่านใดมีข้อสงสัยจะสอบถามเพื่อให้นายกได้ชี้แจงเพิ่มเติมอีกบ้าง

**ประธานสภา** เชิญครับ ถ้าไม่มีเชิญนายกครับ

**นายอนุวัตร นาคฤทธิ์** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรี ตามที่ท่านสมาชิกสภาได้สอบถามถึงความจำเป็นในการจัดซื้อเครื่องสแกนลายนิ้วมือนั้นมีความจำเป็นอย่างไร จะไม่ซื้อเครื่องสแกนลายนิ้วมือได้ไม่เปลี่ยนมาเป็นการรายงานปฏิบัติงานแต่ละท่านของข้าราชการและพนักงานทั้งหมด ผมขอชี้แจ้งว่าสาเหตุในการซื้อเครื่องสแกนลายนิ้วมือนั้น ซื้อมาเพื่อมาประกอบเกี่ยวกับการบริหารงานบุคคล การประเมินผลงานในการเลื่อนขั้น และการซื้อเครื่อง สแกนลายนิ้วมือยังเป็นตัวช่วยให้เจ้าหน้าที่ระดับสูงอยู่สำนักงานมากยิ่งขึ้น เมื่อเจ้าหน้าที่ระดับสูงอยู่สำนักงานมากขึ้น ในการปฏิบัติงานเพื่อช่วยแก้ปัญหาให้กับประชาชนก็จะรวดเร็วขึ้น แต่ถ้ามีแต่ผู้ปฏิบัติงานแต่หัวหน้างานไม่อยู่งานก็ไม่สามารถเดินได้ผมคิดว่าตัวสแกนตัวนี้จะช่วยได้มาก ขอบคุณครับ

**นายนิยม สายน้ำ** มีสมาชิกท่านใดต้องการคำชี้แจงเพิ่มเติมอีกบ้างเชิญครับ

**ประธานสภา**

**นางบุญศรี อารีย์** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร และ

**สมาชิกสภาเทศบาล เขต 1** เจ้าหน้าที่ทุกท่าน ดิฉันนางบุญศรี อารีย์ สมาชิกสภาเทศบาลเขต 1 จากที่ท่านนายกอธิบายดิฉันขอพูดว่าเทคโนโลยีบางครั้งก็ไม่สามารถทำให้คนบางคนดีได้ แต่อยู่ที่วินัยของแต่ละคนขอ ไม่ใช่ว่าใช้เทคโนโลยีทุกอย่างแล้วจะทำให้คนดีได้ แต่ถ้าเอาผลงานที่ทำในแต่ละสัปดาห์มาพิจารณาน่าจะดีกว่า แต่ถ้าเอาเครื่องสแกนมาเป็นตัวชี้วัดเรื่องเวลาที่มาทำงานไม่น่าจะดี เช่นช่วงเช้ามาสแกนระหว่างวันไม่รู้ไปอยู่ที่ไหน เมื่อถึงช่วงเวลาเย็นเลิกงานก็มา สแกน แล้วงานมันจะเดินได้อย่างไร มันอยู่ที่ความรับผิดชอบมากกว่า และไม่สามารถวัดปริมาณงานที่ทำได้ และการพิจารณาขั้นน่าจะพิจารณาที่ผลงานมากกว่าจะมาพิจารณาการมาทำงานตามเวลา ถ้ามาปฏิบัติงานตามเวลาแต่ในระหว่างวันมานั่งเฉยๆ ไม่ปฏิบัติงานเครื่องสแกนก็ช่วยอะไรไม่ได้ ฝากนายกฯ พิจารณาด้วยคะ ขอบคุณคะ

**นายสวงค์ เกิดบัวทอง** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรีตำบลถ้ำใหญ่ ตามที่ท่าน สท.บุญศรีเรียนว่าให้ดูที่เนื้อผลงานดูที่ประสิทธิภาพประสิทธิผลของงาน นั่นเป็นอีกเหตุผลหนึ่งที่ดี แต่ถ้ามีตัวช่วยหลายตัวช่วยเข้ามาแล้วทำให้งานนั่นดีขึ้นก็น่าจะดีกว่า ซึ่งผมคิดว่าเครื่องสแกนลายนิ้วมือก็เป็นตัวช่วยอีกตัวหนึ่งที่ดี จะทำให้การปฏิบัติงานนั้นดีขึ้นขอบคุณครับ

**นายนิยม สายน้ำ** ขอบคุณท่านรองนายกฯ ที่ได้อธิบายเหตุผลเพิ่มเติม และขอเชิญท่านนายกฯ

**ประธานสภา** ครับ

**นายอนุวัตร นาคฤทธิ์** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรี ท่านรองนายกฯ ก็ได้อธิบายเพิ่มเติมไปบ้างแล้ว ผมขอเรียนดังนี้ว่าในการซื้อเครื่องสแกนนี้มันจะไม่กระทบกับผู้ที่ปฏิบัติอยู่แล้ว แต่จะกระทบกับบางคนที่เข้ามาแล้วลงชื่อปฏิบัติงานในสมุดลงเวลา ตั้งแต่เจ็ดโมงแปดโมงเช้า แต่ในช่วงระหว่างวันนั้นหายไปไม่อยู่ในสำนักงานมาเจออีกครั้ง 08.30 น. ของอีกวัน บางคนนั้นทำงานตั้งแต่เช้าห้าโมงเย็นก็ยังทำงานอยู่นี่คือมันอยู่ที่สามัญสำนึกความรับผิดชอบในหน้าที่ของผู้ปฏิบัติงาน เช่น ถ้าหัวหน้างานนั่งทำงานลูกน้องก็ย่อมจะนั่งทำงาน สำหรับรายงานการปฏิบัติงานก็ช่วยได้มาก แต่ถ้าเครื่องสแกนลายนิ้วมือไม่มีผลต่อการปฏิบัติงานของพนักงานก็ขอให้สมาชิกมาว่ากันอีกครั้ง ขอบคุณครับ

**นายนิยม สายน้ำ** มีสมาชิกท่านใดจะเสนอแนะหรือต้องการคำชี้แจงเพิ่มเติมอีกบ้างเชิญครับ

**ประธานสภา** ขออนุมัติโอนงบประมาณรายจ่ายประจำปี พ.ศ. 2560 (สำนักปลัด) รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์สำนักงาน (เพื่อจัดซื้อเครื่องสแกนลายนิ้วมือ จำนวน 1 เครื่อง) จำนวน 12,900.-บาท ซึ่งโอนลดมาจากงานบริหารทั่วไป หมวดเงินเดือน (ฝ่ายประจำ) ประเภทค่าตอบแทนพนักงานจ้าง งบประมาณตั้งไว้ 1,890,000.-บาท งบประมาณคงเหลือก่อนโอน **529,932.07 บาท** โอนลดครั้งนี้ 12,900.-บาท งบประมาณคงเหลือหลังโอน **517,032.07 บาท** นั้น มีสมาชิกสภาเทศบาลท่านใดมีข้อสงสัยต้องการคำชี้แจงหรือจะอภิปรายเพิ่มเติมบ้างเชิญครับ ถ้าไม่มีผมขอมติที่ประชุมนะครับ สมาชิกท่านใดมีมติเห็นชอบให้โอนงบประมาณรายจ่ายประจำปีงบประมาณ พ.ศ. 2560 โอนเพิ่ม (ตั้งจ่ายรายการใหม่) เพื่อจัดซื้อเครื่องสแกนลายนิ้วมือ จำนวน 1 เครื่อง กรุณายกมือครับ

**มติที่ประชุม มีมติเห็นชอบจำนวน 9 เสียง งดออกเสียง 1 คน**

**2) โอนเพิ่ม (ตั้งจ่ายรายการใหม่) เพื่อจัดซื้อเครื่อง**ฉ**ีดน้ำแรงดันสูง**

**นายนิยม สายน้ำ** เชิญนายกเสนอญัตติครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรีตำบลถ้ำใหญ่ ในระเบียบวาระที่ 5 เรื่องเพื่อพิจารณา ผมขอเสนอญัตติ 5.2 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 รายการขออนุมัติโอนเพิ่ม (ตั้งจ่ายรายการใหม่) เพื่อจัดซื้อเครื่องฉีดน้ำแรงดันสูง

**หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปี พ.ศ. 2560 ไปแล้วนั้น เทศบาลตำบลถ้ำใหญ่ ขอโอนเงินงบประมาณรายจ่ายประจำปีงบประมาณ พ.ศ. 2560 เพื่อตั้งจ่ายรายการใหม่ ในหมวดค่าครุภัณฑ์ ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนเงินงบประมาณรายจ่ายประจำปี พ.ศ. 2560 ตั้งจ่ายเป็นรายการใหม่

**โอนเพิ่ม (ตั้งจ่ายรายการใหม่)**

สำนักปลัดเทศบาล แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน

- เครื่องฉีดน้ำแรงดันสูง จำนวน 5,000.-บาท

ตั้งไว้เพื่อจ่ายเป็นค่าจัดซื้อเครื่องฉีดน้ำแรงดันสูง จำนวน 1 เครื่องคุณสมบัติพื้นฐาน ดังนี้

- กำลังไฟฟ้าไม่น้อยกว่า 1,400 วัตต์ แรงดันไฟฟ้าไม่น้อยกว่า 220 โวลท์/50 เฮริตซ์ อัตราการไหลของน้ำไม่น้อยกว่า 340 ลิตร/ชม. แรงดันไม่น้อยกว่า 100 บาร์

**โอนลด**

สำนักปลัดเทศบาล แผนงานบริหารงานทั่วไป งานบริหารทั่วไป งบบุคลากร หมวดเงินเดือน (ฝ่ายประจำ) ประเภทค่าตอบแทนพนักงานจ้าง ตั้งไว้เพื่อจ่ายเป็นค่าตอบแทน ค่าตอบแทนพิเศษและเงินปรับปรุงค่าตอบแทนพนักงานจ้าง จำนวน 12 อัตรา หน้า 2/43 งบประมาณตั้งไว้ 1,890,000.-บาท งบประมาณคงเหลือก่อนโอน 517,032.07 บาท โอนลดครั้งนี้ จำนวนเงิน 5,000.-บาท คงเหลืองบประมาณหลังโอน 512,032.07 บาท

**เหตุผล**

ตามระเบียบกระทรวงมหาดไทย ว่าด้วยระเบียบการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ทีดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายนิยม สายน้ำ** ตามที่ท่านผู้บริหารได้นำเสนอหลักการและเหตุผลในการขอความเห็นชอบ

**ประธานสภา** ขออนุมัติโอนงบประมาณรายจ่ายประจำปี พ.ศ. 2560 (สำนักปลัด) รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์สำนักงาน เพื่อจัดซื้อเครื่องฉีดน้ำแรงดันสูง จำนวน 1 เครื่อง จำนวน 5,000.-บาท มีสมาชิกท่านใดมีข้อสงสัยจะสอบถามเพิ่มเติมบ้าง เชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ระเบียบวาระที่ 5 เรื่องเพื่อพิจารณา 5.2 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 (สำนักปลัด) 2) โอนเพิ่มตั้งจ่ายรายการใหม่ เพื่อจัดซื้อเครื่องฉีดน้ำแรงดันสูง จำนวน 1 เครื่อง งบประมาณ 5,000. บาท สำหรับเรื่องครุภัณฑ์ต่างๆ ที่จัดซื้อมาเป็นทรัพย์สินของส่วนราชการ ไม่ว่าทุกอย่างที่อยู่ในสำนักงานเราต้องเห็นคุณค่า ไม่ว่าจะเป็นครุภัณฑ์ที่อยู่ในโรงเก็บพัสดุ ถ้าตัวไหนจัดซ่อมไม่ได้ก็ยุบขายซากเสีย และครุภัณฑ์ที่ซื้อมาแล้วเราควรช่วยกันดูแลรักษา และซ่อมบำรุง เช่น เครื่องจักรกลหนัก พอไม่ได้ใช้งานก็นำไปทิ้งหรือตั้งไว้สะเปะสะปะ การเก็บรักษานั้นเป็นเรื่องสำคัญ เมื่อต้องการจะใช้ก็สามารถนำมาใช้ได้ทันที ซึ่งรวมถึงของทุกอย่างที่ซื้อมานั้นล้วนแต่เป็นภาษีของประชาชน และของทุกอย่างเมื่อใช้แล้วเก็บให้เรียบร้อยก็จะทำให้สำนักงานน่ามอง เป็นระเบียบสำหรับผู้ที่มาติดต่อราชการ และเครื่องฉีดน้ำที่มีอยู่นั้นมันเสียหรือว่ามีไม่เพียงพอ ตรงนี้ขอให้ฝ่ายบริหารช่วยอธิบายด้วยครับ

**นายนิยม สายน้ำ** มีสมาชิกท่านใดมีข้อสงสัยหรือต้องการคำอธิบายอีกบ้างเชิญครับ ถ้าไม่มี

**ประธานสภา** เชิญนายกฯ ครับ

**นายอนุวัตร นาคฤทธิ์** กราบเรียนท่านประธานสภา ท่านสมาชิกสภาผู้ทรงเกียรติ ผู้อำนวยการกอง

**นายกเทศมนตรี** และเจ้าหน้าที่เทศบาลทุกท่าน ผม นายอนุวัตร นาคฤทธิ์ ตำแหน่งนายก เทศมนตรี ผมขอเรียนว่าจริงๆ แล้วเครื่องฉีดน้ำแรงดันสูงนั้นทางเทศบาลตำบลถ้ำใหญ่ยังไม่มีครับ และที่จะทำการซื้อเครื่องฉีดน้ำแรงดันสูงในครั้งนี้ วัตถุประสงค์จริงๆ ก็ต้องการให้เจ้าหน้าที่ประจำรถขยะ เมื่อปฏิบัติงานเสร็จแล้วได้ทำความสะอาด ไม่ให้เศษขยะเกาะอยู่ที่รถ เนื่องจากขยะหรือน้ำสิ่งสกปรกที่ตกค้างอยู่ที่รถจะทำให้กะบะเกิดสนิมและผุกร่อน เมื่อซื้อเครื่องฉีดน้ำแรงดันสูงมาแล้วผู้รับผิดชอบรถดังกล่าวได้ทำความสะอาดอายุการใช้งานก็จะนานขึ้นอีก สำหรับการจำหน่ายครุภัณฑ์ที่กองอยู่ด้านหลัง ตรงนี้จะมีระเบียบพัสดุเกี่ยวกับการจำหน่ายอยู่แล้ว ว่ากี่ปีสามารถจำหน่ายได้ ในการจำหน่ายจึงต้องยึดระเบียบเป็นหลัก อีกเรื่องคือการจัดเก็บครุภัณฑ์จะไม่สามารถจำหน่ายออกได้ตรงนี้เราต้องมีพื้นที่ เมื่อเราได้สำนักงานใหม่เราสามารถจัดระเบียบในการเก็บรักษาได้ดีกว่านี้ ซึ่งในปัจจุบันนี้เราจะเห็นว่าสำนักงานมีพื้นที่จำกัดในการใช้สอย

**นายนิยม สายน้ำ** ขอบคุณท่านนายกฯ ที่ได้ชี้แจงเกี่ยวกับข้อสงสัย มีสมาชิกท่านใดมีต้องการ

**ประธานสภา** คำอธิบายเพิ่มเติมอีกบ้าง เกี่ยวกับการขอความเห็นชอบขออนุมัติโอนงบประมาณรายจ่ายประจำปี พ.ศ. 2560 รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์สำนักงาน (เพื่อจัดซื้อเครื่องฉีดน้ำแรงดันสูง จำนวน 1 เครื่อง) จำนวน 5,000.-บาท ซึ่งโอนลดมาจากงานบริหารทั่วไป หมวดเงินเดือน (ฝ่ายประจำ) ประเภทค่าตอบแทนพนักงานจ้าง หน้า 2/43 งบประมาณตั้งไว้ 1,890,000.-บาท งบประมาณคงเหลือก่อนโอน **517,032.07 บาท** โอนลดครั้งนี้ 5,000.-บาท งบประมาณคงเหลือหลังโอน **512,032.07 บาท** ถ้าไม่มีผมขอมติที่ประชุมครับ สมาชิกท่านใดมีมติเห็นชอบให้โอนงบประมาณรายจ่ายประจำปีงบประมาณ พ.ศ. 2560 โอนเพิ่ม (ตั้งจ่ายรายการใหม่) เพื่อจัดซื้อเครื่องฉีดน้ำแรงดันสูง จำนวน 1 เครื่อง งบประมาณ 5,000.-บาท กรุณายกมือครับ

**มติที่ประชุม มีมติเห็นชอบจำนวน 9 เสียง งดออกเสียง 1 คน**

**พัก 10 นาที เริ่มประชุมเวลา 11.40 น.**

**3) โอนเพิ่ม (ตั้งจ่ายรายการใหม่) เพื่อจัดซื้อเครื่องโทรสาร**

**นายนิยม สายน้ำ** เชิญนายกเสนอญัตติครับ

**ประธานสภาเทศบาล**

**นายสวงค์ เกิดบัวทอง** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่าน ผมนายสวงค์ เกิดบัวทอง รองนายกเทศมนตรีตำบลถ้ำใหญ่ ในระเบียบวาระที่ 5 เรื่องเพื่อพิจารณา ผมขอเสนอญัตติ 5.2 ขอความเห็นชอบขออนุมัติโอนงบประมาณรายจ่ายประจำปี พ.ศ. 2560 รายการขออนุมัติโอนเพิ่ม (ตั้งจ่ายรายการใหม่) เพื่อจัดซื้อเครื่องโทรสาร

**หลักการ**

ตามที่เทศบาลตำบลถ้ำใหญ่ได้ประกาศใช้เทศบัญญัติงบประมาณรายจ่ายประจำปี พ.ศ. 2560 ไปแล้วนั้น เทศบาลตำบลถ้ำใหญ่ ขอโอนเงินงบประมาณรายจ่ายประจำปีงบประมาณ พ.ศ. 2560 เพื่อตั้งจ่ายรายการใหม่ ในหมวดค่าครุภัณฑ์ ซึ่งเป็นอำนาจอนุมัติของสภาเทศบาล จึงขอเสนอญัตติขออนุมัติโอนเงินงบประมาณรายจ่ายประจำปี พ.ศ. 2560 ตั้งจ่ายเป็นรายการใหม่

**โอนเพิ่ม (ตั้งจ่ายรายการใหม่)**

สำนักปลัดเทศบาล แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน

- เครื่องโทรสาร จำนวน 18,000.-บาท

ตั้งไว้เพื่อจ่ายเป็นค่าจัดซื้อเครื่องโทรสาร จำนวน 1 เครื่องคุณสมบัติพื้นฐาน ดังนี้

- หมายถึงเครื่อง Facsimile หรือ โทรภาพ

- มีความเร็วในการส่งเอกสารไม่เกินกว่า 6 วินาทีต่อแผ่น

- ขนาดที่กำหนดเป้นขนาดส่งเอกสารขั้นต่ำ

- รองรับมาตรฐานผลิตภัณฑ์มาตรฐานอุตสาหกรรม (มอก.)

**โอนลด**

สำนักปลัดเทศบาล แผนงานบริหารงานทั่วไป งานบริหารทั่วไป งบบุคลากร หมวดเงินเดือน (ฝ่ายประจำ) ประเภทค่าตอบแทนพนักงานจ้าง ตั้งไว้เพื่อจ่ายเป็นค่าตอบแทน ค่าตอบแทนพิเศษและเงินปรับปรุงค่าตอบแทนพนักงานจ้าง จำนวน 12 อัตรา หน้า 2/43 งบประมาณตั้งไว้ 1,890,000.-บาท งบประมาณคงเหลือก่อนโอน 512,032.07 บาท โอนลดครั้งนี้ จำนวนเงิน 18,000.-บาท คงเหลืองบประมาณหลังโอน 494,032.07 บาท

**เหตุผล**

ตามระเบียบกระทรวงมหาดไทย ว่าด้วยระเบียบการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 2) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ทีดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเห็นควรนำเสนอต่อที่ประชุมสภาเทศบาลตำบลถ้ำใหญ่ เพื่อพิจารณาต่อไป

**นายนิยม สายน้ำ** ตามที่ท่านผู้บริหารได้นำเสนอหลักการและเหตุผลในการขอความเห็นชอบ

**ประธานสภา** ขออนุมัติโอนงบประมาณรายจ่ายประจำปี พ.ศ. 2560 รายการโอนเพิ่ม เพื่อตั้งจ่ายรายการใหม่ ในหมวดค่าครุภัณฑ์ ประเภทครุภัณฑ์สำนักงาน (เพื่อจัดซื้อเครื่องโทรสาร จำนวน 1 เครื่อง) จำนวน 18,000.-บาท ซึ่งโอนลดมาจากงานบริหารทั่วไป หมวดเงินเดือน (ฝ่ายประจำ) ประเภทค่าตอบแทนพนักงานจ้าง หน้า 2/43 งบประมาณตั้งไว้ 1,890,000.-บาท งบประมาณคงเหลือก่อนโอน **512,032.07 บาท** โอนลดครั้งนี้ 18,000.-บาท งบประมาณคงเหลือหลังโอน **494,032.07 บาท** นั้น มีสมาชิกสภาเทศบาลท่านใดมีข้อสงสัยต้องการคำชี้แจงหรือจะอภิปรายเพิ่มเติมบ้างเชิญครับ ถ้าไม่มีผมขอมติที่ประชุมครับ สมาชิกท่านใดมีมติเห็นชอบให้โอนงบประมาณรายจ่ายประจำปีงบประมาณ พ.ศ. 2560 โอนเพิ่ม (ตั้งจ่ายรายการใหม่) เพื่อจัดซื้อเครื่องโทรสาร จำนวน 1 เครื่อง กรุณายกมือครับ

**มติที่ประชุม มีมติเห็นชอบจำนวน 9 เสียง งดออกเสียง 1 คน**

**พัก 1 ชั่วโมง เริ่มประชุมเวลา 13.00 น.**

**ระเบียบวาระที่ 6 เรื่องอื่นๆ**

**นายนิยม สายน้ำ** ระเบียบวาระที่ 6 เรื่องอื่นๆ สมาชิกท่านใดมีเรื่องจะปรึกษาหารือเพิ่มเติม

**ประธานสภา** กับผู้บริหารเชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ในวาระที่ 6 เรื่องอื่นๆ

1**)** หน้าโรงเรียนทุ่งสงมีขยะเกลื้อน เนื่องจากแม่ค้าขายของกินให้กับเด็กนักเรียน ขอให้ทางเทศบาลตำบลถ้ำใหญ่ช่วยบริหารจัดการให้ด้วย

2) ถนนบางสายที่ได้รับความเสียหายจากน้ำไหลหลาก ถมหินคลุกแล้วเป็นร่องบ่อ ขอให้เทศบาลตำบลถ้ำใหญ่ช่วยแก้ไขแบบถาวรให้ด้วยครับ

3) เรื่องรับรองที่ดินทำกิน ขอให้สมาชิกสภาเทศบาลฯ ช่วยอธิบายด้วยว่าที่กำลังทำอยู่นี้เป็นรับรองที่ดินทำกินไม่ใช่เป็นการขึ้นโฉนดชุมชน

4) โครงการที่จะบรรจุในเทศบัญญัติขอให้ฝ่ายบริหารช่วยหารือสมาชิกสภาฯ ด้วยครับ

**นางบุญศรี อารีย์** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ดิฉันนางบุญศรี อารีย์ สมาชิกสภาเทศบาล เขต 1 ในวาระที่ 6 เรื่องอื่นๆ มีเรื่องขอหารือดังนี้

1) รถขยะที่นำไปซ่อมนั้น ซ่อมเสร็จแล้วยัง

2) ไฟฟ้าหมู่ที่ 7 หมู่ที่ 8 ดำเนินการแก้ไขแล้วยัง ขอให้รีบแก้ไขด้วย

**นางโชคดี หนูมี** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 2** และเจ้าหน้าที่ทุกท่าน ดิฉันนางโชคดี หนูมี สมาชิกสภาเทศบาล เขต 2 วาระที่ 6 เรื่องอื่นๆ ขอคำชี้แจงในเรื่องโครงการจ่ายขาดเงินสะสมและโครงการที่บรรจุไว้ในเทศบัญญัติตอนนี้ได้ดำเนินการไปถึงไหนแล้ว โดยเฉพาะถนนสายวังแห้ง หมู่ที่ 9

**นายเพลินจิต อินทร์แก้ว** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**เลขานุการสภาเทศบาล** และเจ้าหน้าที่ทุกท่าน ผมนายเพลินจิต อินทร์แก้ว สมาชิกสภาเทศบาลเขต 2 ในระเบียบวาระที่ 5 เรื่องอื่นๆ ผมขอสอบถามดังนี้ครับ

1) ถนนเขต 2 ชำรุดหลายสายเป็นหลุมบ่อ ในการจัดหาหินคลุกมาแก้ไขปัญหาไม่ทราบว่าติดขัดตรงไหน

2) ถนนทางเข้าศูนย์พัฒนาเด็กเล็กบ้านน้ำพุ หมู่ที่ 6 ตอนนี้ดำเนินการถึงไหนแล้ว

3) รั้วที่จะดำเนินการก่อสร้างทางทิศใต้ขอเปลี่ยนเป็นทางทิศเหนือได้หรือไม่ เนื่องจากด้านทิศเหนือมีสระน้ำจะช่วยป้องกันเด็กเล็ก

4) การปรับภูมิทัศน์ ที่บอกว่าจะดำเนินการปีละ 3 ครั้ง ขณะนี้ถนนหลายสายหญ้าขึ้นรกแล้ว

**นายนิยม สายน้ำ** สมาชิกท่านอื่นมีข้อปรึกษาหารือกับท่านนายกฯ อีกไม่ครับ ถ้าไม่มีเชิญท่านนายกฯ ครับ

**ประธานสภา** กับผู้บริหารเชิญครับ

**นายอนุวัตร นาคฤทธิ์** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**นายกเทศมนตรี** ทุกท่าน ผมนายอนุวัตร นาคฤทธิ์ นายกเทศมนตรีตำบลถ้ำใหญ่ ในระเบียบวาระที่ 6 เรื่องอื่นๆ ที่ท่านสมาชิกสภาเทศบาลได้สอบถามมา ผมขอตอบดังนี้ ครับ

1) เรื่องขยะ เทศบาลมีรถขยะอยู่ 2 คัน ตอนนี้นำเข้าอู่ซ่อม 1 คัน เนื่องจากตัวถังชำรุด อาทิตย์หน้าน่าจะแล้วเสร็จ จึงทำให้มีรถที่พร้อมใช้งานเพียงแค่คันเดียว แต่ได้ให้คนงานประจำรถขยะช่วยกันจัดเก็บนอกเวลางาน อาทิตย์หน้าเมื่อได้รถมาแล้วการจัดเก็บขยะก็จะเข้าสู่สภาวะปกติ

2) ไฟฟ้า ทางเทศบาลตำบลถ้ำใหญ่มีรถกระเช้าไฟฟ้าแค่คันเดียว บางครั้งก็ต้องเข้าไปช่วยแก้ปัญหาเกี่ยวกับอุทกภัยที่ผ่านมา และบางครั้งฝนก็ตกไม่สามารถดำเนินการได้ เราต้องคำนึงถึงความปลอดภัยของเจ้าหน้าที่ด้วย และตอนนี้ผมก็ขอให้เจ้าหน้าที่เข้าแก้ไขปัญหาให้แล้วเสร็จเป็นหมู่ๆ ครับ

3) ปรับภูมิทัศน์ ที่ผ่านมาเราหาผู้รับจ้างไม่ได้เนื่องจาก

- เบิกเงินยาก

- ตามประมาณการจ้าง 80,000.-บาท แต่จ้างจริง 70,000.-บาท ใครก็ไม่อยากจะรับ คงจะต้องจ้างผู้รับผิดชอบโดยตรง

4) หินคลุก ที่ผ่านมาฝนตกมากถนนชำรุดมากตั้งแต่ภัยพิบัติมา หลังจากเลยกำหนดมาแล้วทำให้ไม่สามารถเบิกจ่ายได้ ตอนนี้กำลังหาวิธีดำเนินการแก้ไขปัญหาอยู่ครับ

5) รั้ว ศพด.บ้านน้ำพุ หมู่ที่ 6 จะเปลี่ยนสถานที่ต้องดูระเบียบ ถ้าเปลี่ยนแปลงต้องเปลี่ยนในสภา รอบนี้ได้ผู้รับจ้างแล้ว ทางด้านทิศเหนือขอให้ตั้งจ่ายรายการใหม่ในรอบหน้าจากเงินเหลือจ่ายในเทศบัญญัติ

6) เทศบัญญัติปีงบประมาณ พ.ศ. 2560 เกี่ยวกับโครงการประกาศไปเกือบครบแล้ว เหลือหมู่ที่ 6 ซึ่งแก้ไขรายละเอียดเปลี่ยนแปลงโครงการไปแล้วเมื่อการประชุมครั้งที่แล้ว เจ้าหน้าที่คงจะทำประมาณการขึ้นมา สายโรงสี และสายวังแห้ง ได้ผู้รับจ้างครบแล้ว

7) โครงการจ่ายขาดเงินสะสม ทั้งหมด 10 โครงการ โครงการเกี่ยวกับเรื่องน้ำ 4 โครงการได้ผู้รับจ้างเรียบร้อยแล้ว สำหรับถนนยังมีอยู่ระหว่างดำเนินการ

ดังนั้น ผมขออนุญาตท่านประธานให้ผู้อำนวยการกองช่างได้ตอบคำถาม อธิบายรายละเอียดเพิ่มเติม ขออนุญาตครับ

**นายนิยม สายน้ำ** อนุญาตครับ

**ประธานสภา**

**ว่าที่ ร.ต.จรวย โมสิโก** กราบเรียนท่านประธานสภา คณะผู้บริหาร ท่านสมาชิกสภาผู้ทรงเกียรติ และ

**ผู้อำนวยการกองช่าง** เพื่อนเจ้าหน้าที่ทุกท่าน ผมว่าที่ ร.ต.จรวย โมสิโก ตำแหน่งผู้อำนวยการกองช่าง สำหรับโครงการจ่ายขาดเงินสะสมจำนวน 2 โครงการ ที่มีปัญหาอยู่ คือสายวังปริง ครั้งแรกได้อนุมัติดำเนินการไปเรียบร้อยแล้ว แต่ระหว่างดำเนินการได้มีอุปสรรคเกี่ยวกับพื้นที่ ซึ่งต้องเปลี่ยนฝั่งในการดำเนินการอีกฝั่งหนึ่งตอนนี้ได้นำเรียนผู้บริหารแล้ว อีกสายหนึ่งโครงการถนนสายหาดทรายขาว หมู่ที่ 2 ทั้งสองสายนี้ชาวบ้านยังสามารถสัญจรได้ และได้นำเรียนผู้บริหารแล้วถึงความจำเป็นว่าต้องเร่งด่วนหรือไม่ เนื่องจากการจ่ายขาดเงินสะสมนั้นต้องเป็นโครงการที่เร่งด่วน สำหรับโครงการเรื่องน้ำประปา หมู่ที่ 8 ซอยสีนา ทางการประปาฯ ได้แจ้งว่าไม่สามารถดำเนินการได้ ผมได้นำเรียนผู้บริหารเรียบร้อยแล้วครับ

**นายสวงค์ เกิดบัวทอง** กราบเรียนท่านประธานสภา ท่านสมาชิกสภาผู้ทรงเกียรติ และเจ้าหน้าที่

**รองนายกเทศมนตรี** ทุกท่านผมนายสวงค์ เกิดบัวทอง รองนายกเทศมนตรีตำบลถ้ำใหญ่ ผมขอถามเกี่ยวกับเรื่องหินคลุกว่าจะจ่ายเมื่อไร และจะสั่งซื้ออีกเมื่อไร อีกเรื่องคือเรื่องปรับปรุงภูมิทัศน์ว่าจะดำเนินการเมื่อไร

**ว่าที่ ร.ต.จรวย โมสิโก** กราบเรียนท่านประธานสภา คณะผู้บริหาร ท่านสมาชิกสภาผู้ทรงเกียรติ และ

**ผู้อำนวยการกองช่าง** เพื่อนเจ้าหน้าที่ทุกท่าน ผมว่าที่ ร.ต.จรวย โมสิโก ตำแหน่งผู้อำนวยการกองช่าง

1) ปรับปรุงภูมิทัศน์ ท่านรองนายกได้ดำเนินการสั่งการไปแล้วนะครับ แต่ขณะนี้เจ้าหน้าที่ช่างโยธาของเรามีอยู่ด้วยกัน 3 คน ทั้ง 3 คนนี้ ได้ลงควบคุมงานก่อสร้างอยู่ไม่สามารถเข้าตรวจสอบถนนเกี่ยวกับการปรับภูมิทัศน์ได้

2) หินคลุก ตอนนี้มีหนังสือแจ้งหนี้มาถึงผมได้นำเรียนผู้บริหารแล้ว ส่วนที่ผ่านมาเดือนเมษายนผมได้สั่งจ่ายไป 500 คิว ซึ่งกองอยู่ข้างสำนักงานที่ผ่านมา ซึ่งได้นำไปใช้หลายที่ผมไม่สามารถบอกได้ตรงนี้ได้ทั้งหมด

**นายเพลินจิต อินทร์แก้ว** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**เลขานุการสภาเทศบาล** และเจ้าหน้าที่ทุกท่าน ผมนายเพลินจิต อินทร์แก้ว สมาชิกสภาเทศบาลเขต 2 ตามที่ผมได้ถามไปเมื่อสักครู่นี้ เกี่ยวกับหินคลุกว่าสามารถสั่งซื้อได้เมื่อไร ผมยังไม่ได้คำตอบที่ชัดเจน ผมต้องการคำตอบเพื่อจะได้นำไปตอบคำถามกับชาวบ้านได้ครับ ผมของฝากผู้บริหารและเจ้าหน้าที่ผู้รับผิดชอบนำไปพิจารณาและหาทางออกให้กับชาวบ้านด้วยนะครับ ขอบคุณครับ

**นายนิยม สายน้ำ** ท่านผู้บริหารและเจ้าหน้าที่ผู้รับผิดชอบก็ได้ตอบคำถามที่สมาชิกได้สอบถาม

**ประธานสภา** มาเรียบร้อยแล้ว มีสมาชิกท่านใดจะปรึกษาหรือสอบถามเพิ่มเติมบ้างครับ ถ้าไม่มีผมขอปิดการประชุมสมัยสามัญ สมัยที่ 2 ประจำปี พ.ศ. 2560 ครับ

**เลิกประชุมเวลา 14.30 น.**

ลงชื่อ ผู้บันทึกรายงานการประชุม

(นายเพลินจิต อินทร์แก้ว)

เลขานุการสภาเทศบาลตำบลถ้ำใหญ่

ลงชื่อ ผู้ตรวจรายงานการประชุม

(นางบุญศรี อารีย์)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายธนกฤษ ส้มเขียวหวาน)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายนิยม สายน้ำ)

รองประธานสภาเทศบาลตำบลถ้ำใหญ่

ลงชื่อ ผู้รับรองรายงานการประชุม

(นายนิยม สายน้ำ)

ประธานสภาเทศบาลตำบลถ้ำใหญ่

**หมายเหตุ** : ที่ประชุมสภาเทศบาลตำบลถ้ำใหญ่ ได้มีมติรับรองรายงานการประชุมสภาฯ สมัยสามัญ สมัยที่ 2/2560 ลงวันที่ 26 มิถุนายน 2560 ในการประชุมสภาฯ สมัยสามัญ สมัยที่ 3/2560 เมื่อวันที่ 15 สิงหาคม 2560